**4. Εμείς και οι «άλλοι»** (4o δίωρo)

|  |  |
| --- | --- |
| **Προσδοκώμενα Μαθησιακά Αποτελέσματα** | **Βασικά  Θέματα** |
| Οι μαθητές:  στ) εξηγούν με επιχειρήματα την αξία του σεβασμού της θρησκευτικής ετερότητας για τη ζωή και τον πολιτισμό  θ) ελέγχουν ενδεχόμενα στερεότυπα και προκαταλήψεις που διατηρούν, θεωρώντας τα υπό το φως των όσων επεξεργάστηκαν στην ενότητα | Προηγήθηκαν:  Ι. Ποιος είναι για μας ο «άλλος», ΙΙ. O «άλλος» για τους Χριστιανούς  ΙΙΙ. Ο ξένος σε διάφορες θρησκευτικές παραδόσεις  Στο σημερινό μάθημα  IV. Η συνύπαρξη και ο διάλογος με τον άλλον  ii. Ανακαλύπτοντας τον κόσμο των άλλων, τις αξίες, τα πιστεύω τους  iv. Συνεργασία και συνδημιουργία |

**Ενδεικτικές Δραστηριότητες**

* Ποιον Μουσουλμάνο ξέρω; Πέντε Π και ένα Γ (Ποιο, Που, Πότε, Γιατί, Ποιος, Πώς), (Οδηγός σ. 117)
* Αναγνωρίστε τις αξίες που περιγράφονται στις αναφορές του Κορανίου, για τον άνθρωπο, τη θρησκεία, τον άλλο Χιονοστιβάδα (ατομικά- ανά 2 – στην ομάδα, Οδηγός σ. 153). Καταγράψτε τις.
* Σημάδι (της Παντογνωσίας) Του, είναι και η δημιουργία των ουρανών και της γης, και οι παραλλαγές στη γλώσσα σας και στο χρώμα σας. Βέβαια μέσα σ’ αυτά υπάρχουν Σημεία (διδάγματα) για όλο τον κόσμο. (30:22)
* Ω! Εσείς οι άνθρωποι! Σας έχουμε πλάσει από έναν (μόνο) άνδρα και μια (μόνο) γυναίκα και σας κάναμε σε λαούς – Έθνη και Φυλές για ν’ αναγνωρίζει ο ένας τον άλλο (κι όχι να καταφρονεί ο ένας τον άλλο). Βέβαια ο πιο τιμημένος από σας –στα μάτια του ΑΛΛΑΧ – είναι ο πιο ενάρετος (υπάκουος) (ανάμεσά σας). (49:13)
* Στη Θρησκεία δεν υπάρχει καταναγκασμός. Διότι η Αλήθεια έχει ξεχωριστεί ολοφάνερα απ’ την Πλάνη. Έτσι όποιος απεχθάνεται τους ψευδείς θεούς, και πιστεύει στον ΑΛΛΑΧ έχει αρπάξει την πιο αξιόπιστη λαβή της αλήθειας που ποτέ δεν σπάει. Κι ο ΑΛΛΑΧ ακούει και γνωρίζει τα πάντα. (2:256)
* Γι αυτό γράψαμε στα παιδιά του Ισραήλ (νομοθετήσαμε στο βιβλίο τους) ότι αν κανείς τους, σκοτώσει κάποιον –εκτός βέβαια αν πρόκειται για δολοφόνο ή κακοποιό στη γη – θα είναι, σαν να σκοτώνει όλο τον κόσμο. Αν όμως κανείς, σώσει κάποιον, θα είναι σαν να σώζει όλον τον κόσμο. (5:32)
* Όσοι όμως πίστεψαν (στο Κοράνιο) κι όσοι ακολούθησαν τις Ιουδαϊκές Γραφές κι οι Χριστιανοί κι οι Σαββαίοι, κι όποιος άλλος πίστεψε στον ΑΛΛΑΧ και στην έσχατη Μέρα κι έκανε το καλό, θα έχουν την ανταμοιβή του Κυρίου τους. Σ’ αυτούς δεν θα υπάρχει ούτε φόβος ούτε λύπη. (2:62)
* Πώς μπορούν οι άνθρωποι που πιστεύουν να συνεργαστούν για την αντιμετώπιση των ανθρώπινων προβλημάτων; (Κατασκευή πόστερ)
* «Η ευχή μου σε όλους είναι , Ορθόδοξοι Χριστιανοί και Μουσουλμάνοι να ζουν με ειρήνη, να πληρούν τις εντολές που ο καθένας καλείται να εκπληρώσει, σύμφωνα με τη θρησκεία τους, και έτσι δεν θα υπάρξει καμία εχθρότητα επειδή το Ισλάμ και ο Ορθόδοξος Χριστιανισμός καλούν τους ανθρώπους να έχουν ειρήνη και καλές σχέσεις ο ένας με τον άλλο. Δεν μπορεί να γίνει διαφορετικά. Διότι αν οι άνθρωποι πιστεύουν στο Θεό, δεν μπορούν να σπείρουν το κακό γύρω από τον εαυτό τους, πόσο μάλλον να μισούν ο ένας τον άλλο, » (Πατριάρχης Κύριλλος (Μόσχας) στο αεροδρόμιο του Καζάν)
* «Το Ισλάμ δεν προωθεί τη βία ή την ειρήνη. Το Ισλάμ είναι απλά μια θρησκεία και όπως κάθε θρησκεία στον κόσμο εξαρτάται από τι χαρακτηριστικά της προσδίδουμε. Εάν είσαι ένας βίαιος άνθρωπος τότε το δικό σου Ισλάμ, ο δικός σου Ιουδαϊσμός, Χριστιανισμός ή Ινδουισμός θα είναι βίαιος. Υπάρχουν επιδρομές βουδιστών μοναχών στη Μιανμάρ που σφάζουν γυναίκες και παιδιά. Μήπως ο Βουδισμός προωθεί τη βία; Φυσικά και όχι. Οι άνθρωποι είναι βίαιοι ή ειρηνικοί και αυτό εξαρτάται από την πολιτική τους, τις κοινωνίες που ζουν και τον τρόπο που βλέπουν την κοινότητά τους». (Ρεζά Ασλάν, Ιρανοαμερικανός συγγραφέας)
* Η Ιστορία διδάσκει πως η βία αναπαράγει βία, πως η βίαιη αντιμετώπιση της βίας αποτελεί μια επιφανειακή προσέγγιση του προβλήματος - παυσίπονο. Η Ιστορία διδάσκει πως … η λύση είναι η αναζήτηση και η αντιμετώπιση της ρίζας της αιτίας. Η Ιστορία διδάσκει πως η θρησκεία όταν περάσει στη φάση της εκκοσμίκευσης απομακρύνεται από τον αρχικό της πυρήνα. Η Ιστορία διδάσκει πως ο πόλεμος αποτελεί μια ενσάρκωση της αποτυχίας του Ανθρώπου. Τίποτε από μόνο του δεν αρκεί!... Η πίστη θέλει την εμπιστοσύνη σ' ό,τι πιστεύεις! Πίστη χωρίς εμπιστοσύνη, είναι μια φυσαλίδα στον ωκεανό! (Χάσαν Μπαντάουι, αν. καθηγητής Ιστορίας στο ΑΠΘ)